Kabupatén Kebumén - Wikipédia

# Kabupatén Kebumén

### Ti Wikipédia, énsiklopédi bébas

Kabupatén Kebumén
Gambar:Kabupaten Kebuman.jpg Lambang Kabupatén Kebumén
Gambar:Locator kabupaten kebumen.png Peta lokasi Kabupatén Kebumén
Motto | -
Propinsi | Jawa Tengah
Ibukota | Kebumén
Lega Wilayah | 1.281,115 km²
Kordinat | -
Pangeusi |
· Jumlah | 1.212.809 (2005)
· Kapadetan | 947 jiwa/km²
Administratif |
· Kacamatan | 26
· Désa/ kalurahan | 449/11
Dasar hukum | UU No. 13/1950
Tanggal | -
Bupati | Dra. Rustriningsih, M.Si.
Kode area telepon | 0287
DAU | Rp. 362.789.000.000

Situs web resmi: http://www.kebumen.go.id

Kabupatén Kebumén nyaéta salasahiji kabupatén di Propinsi Jawa Tengah. Ibukotana Kebumén. Kabupatén ieu wawatesan jeung Kabupatén Banjarnegara di beulah kalér, Kabupatén Wonosobo jeung Kabupatén Purworejo beulah wétan, Samudra Hindia di beulah kidul, sarta Kabupatén Banyumas jeung Kabupatén Cilacap di beulah kuloneunnana.

## [édit] Géografi

Sacara géografis Kabupatén Kebumén aya dina 7°27' - 7°50' Lintang Kidul jeung 109°22' - 109°50' Bujur Wétan. Beulah kidulna mangrupakeun dataran handap, sedengkeun beulah kalérna mangrupakeun pagununga, nu mangrupakeun bagéan tina Pagunungan Serayu. Di beulah kidul wewengkon Gombong, aya pagunungan kapur nu ngujur nepi ka basisir kidul. Di daérah ieu aya sababaraha guha nu aya stalaktit jeung stalagmit-an.

## [édit] Lega wewengkon jeung pamakéannana

Kabupatén Kebumen legana 128.111,50 ha atawa 1.281,11 km² numana sababaraha wewengkonna mangrupakeun basisir jeung pagunungan, tapi kalolobaannana mangrupakeun dataran handap. Kacatet 39.745,00 ha atawa kurang leuwih 31,02% minangka lahan sawah jeung 88,366.50 ha atawa 68.98% minangka lahan garing. Kalolobaan lahan sawahna kaaliran ku irigasi téhnis tur ampir satengahna (46,29%) bisa dipelakan dua kali sataun, sabagéan deui mangrupa sawah tadah hujan (33,45%) tur di sababaraha tempat bisa dipelakan dua kali sataun, sarta 20,26% lahan sawah irigasina satengah téhnis tur basajan. Lahan garing nu digunakeun keur wangunan legana 36.399,00 ha (41,19%), tegalan/kebon legana 28.988,00 ha (32,80%) sarta leuweung nagara legana 16.861,00 ha (19,08%) tur sésana digunakeun keur tegal pangangonan, tambak, balong, kakayon, sarta lahan nu sawatara waktu mah teu diusahakeun sarta lahan-lahan lianna.

## [édit] Babagéan administratif

Kabupaten Kebumén ngawengku 26 kacamatan, nu kabagi deui jadi 449 désa jeung 11 kalurahan. Jumlah Rukun Warga (RW) lobana 1.877, sarta Rukun Tatangga (RT) lobana 6.755. Puseur pameréntahan aya di Kacamatan Kebumén.

Jumlah Wewengkon Administratif di Kabupatén Kebumén taun 2003-2005
Uraian | 2003 | 2004 | 2005
--- | --- | --- | ---
Jumlah kacamatan | 26 | 26 | 26
Jumlah désa | 449 | 449 | 449
Jumlah kalurahan | 11 | 11 | 11
Jumlah RW | 1.917 | 1.877 | 1.877
Jumlah RT | 6.850 | 6.755 | 6.755

| Artikel ieu keur dikeureuyeuh, ditarjamahkeun tina basa Indonesia. Bantosanna diantos kanggo narjamahkeun.

## [édit] Transportasi

Kebumén aya di jalur lintas kidul Pulo Jawa. Angkutan umum antarkota dilayanan ku beus jeung karéta api. Stasioasion panggedéna. Lian ti éta aya ogé sababaraha stasion leutik saperti Prembun, Karanganyar, Soka, Kutowinangun, jeung Gombong. Di antara karéta api nu ngaliwatan Kebumén nyaéta Senja Utama jeung Fajar Utama (Jakarta-Yogyakarta), Argo Wilis (Bandung-Surabaya), Bima (Jakarta-Surabaya), Logawa (Purwokerto-Surabaya-Jember), jeung Kutojaya (Kutoarjo-Jakarta).

## [édit] Rupa-rupa

- Kadaharan has Kebumén diantarana: nasi penggel, lanthing, satée ambal, kethek, lenthis, thepleng pejet, jipang kacang, jeung salé cau.

## [édit] Tumbu luar

- Kebumen Societies

Disalin ti "http://su.wikipedia.org../../../k/a/b/Kabupat%C3%A9n_Kebum%C3%A9n_f321.html"

Kategori: Artikel perlu ditarjamahkeun tina basa Indonesia | Kabupatén di Indonésia | Kabupatén di Jawa Tengah | Kabupatén Kebumén

##### Views

- Artikel
- Sawala
- Révisi kiwari

##### Sungsi

##### Basa séjén

- Bahasa Indonesia
- Basa Jawa
- ‪Norsk (bokmål)‬
- 中文